text:
Fá hjálp frá Reyða Kross Klædnahjálpini
Klædnahjálpin hjá Reyða Krossi Føroya hjálpir familjum, ið ikki eru so væl fyri fíggjarliga. Foreldur, ið hava tørv á hjálp, kunnu fáa klæðir til børn upp til 18 ár. Klæðini eru frá okkara klædnaskiljing og eru í góðum standi, rein og tíðarhóskandi.
Øll, sum hava tørv á at fáa hjálp til klæði til síni børn, eru vælkomin at seta seg beinleiðis í samband við Reyða Kross Klædnahjálpina á hesi telefonnummur:
Jóhanna: 283670
Gunn: 283670
So avtala vit beinanvegin, nær og hvussu tit fáa klæðini.
Eisini ber til at ringja til skrivstovuna á tlf. nr. 283630 ella senda okkum t-bræv á redcross@redcross.fo.
Í 2013 byrjaði eitt nýtt sosialt virksemi í Reyða Krossi Føroya – Reyða Kross Klædnahjálpin.
Her veita vit góð barnaklæðir frá klædnaskiljing okkara til familjur í Føroyum, ið hava tørv á hesi hjálp.
Hetta eru familjur, har tey vaksnu hava mist arbeiðið ella hava eina lága inntøku – ella tey eru rakt av sjúku og/ella ymiskum sosialum trupulleikum.
Reyða Kross Klædnahjálpin bjóðar eisini Herberginum at fáa góð klæðir til teirra brúkarar, eins og vit samskifta við Kvinnuhúsið og bjóða teimum bráðfeingispakkar við klæðum bæði til vaksin og børn, tá onkur av teirra brúkarum fær tørv á hesum.
Reyða Kross Klædnahjálpin er skipað við einum leiðara og tveimum varaleiðarum.


c: text/html

text:
Fyrstu nashyrningarnir (frøðiheiti á latíni: Rhinocerotidae) vórðu til fyri 30 mió. árum síðan, og teir eru millum størstu
Hornið er úr hárkendum tægrum, ið eru persaðar saman til hart evni. Sló er ikki í horninum. Indianashyrningur og javanashyrningur hava bara eitt horn. Hini sløgini hava øll tvey. Nashyrningur hevur tjúkka og seiga húð. Á summum er húðin skift í stórar húðarplátur, rukkur og faldir um bein og háls. Húðin á indianashyrningi er átøk brynju. Flestu nashyrningar eru snøggir, hava ikki hár á kroppinum, bara sumatranashyrningur er loðin.[3]
Veiðitjóvar skjóta nógvan nashyrning fyri hornið, tí summi halda, at góður
Dúgliga verður stríðst at fáa steðgað óløgliga handlinum við nashyrningshorni. Óløglig skjóting hevur gjørt, at nógvar nashyrningsgreinar hava verið um at doyggja út.[4] Veiðutjóvar fanga og drepa dýrini. Hornini verða sagað av, og ræini verða liggjandi. Hornið verður eftir smuglaraleiðum flutt til marknaðirnar í
Nashyrningar verða tó dripnir sum aldrin áður í

robotstxt: allowed

filter: keep


text:
Danska Meistarastevnan á stuttgeil verður nú hósdag 29. november til og við sunnudag 2. desember, við luttøku av nøkrum av teimum frægastu svimjarunum í danska ríkinum, so sum Jeanette Ottesen, Rikke Møller Pedersen, Viktor Bromer, Pál Joensen og Magnus Jákupsson. Stevnan er evstamark hjá dønum at sleppa á liðini til HM í Istanbul og NJM/NM í Vaasa í desember, har kravtíðin skal klárast í finalum, sum allar verða at síggja her á DR. Sí svoem.org, startlistarnar her og livetiming.dk
Annars høvdu sviar eitt áhugavert ‘live stream’ frá sínari meistarastevnu síðsta vikuskiftið, har grafikkurin sær út til onkunsvegna at koma úr WinGrodan, stevnuforritinum sum vit eisini brúka her í Føroyum. Eg sendi beinanvegin fyrispurning til IC Control, og jú, tey umhugsa at gera hesa tænastu til okkurt sum vit kunnu keypa fyri pengar 🙂


text:
Tóm politisk lyfti
Einki spurdist burturúr semingsroyndini í dag millum Føroya Pedagogfelag og Fíggjarmálaráðið og Kommunala Arbeiðsgevarafelagið hinumegin.
Partarnir eru farnir til hús uttan at nærkast eini loysn.
Kristina Háfoss hevur fyri fáum vikum síðani í Degi & Viku lovað, at sáttmálin við sjúkrarøktarfrøðingarnar slóðaði veg fyri nýggja sáttmálanum við Pedagogfelagið.
Annika Olsen hevur brúkt "eina niðurgerandi løn hjá námsfrøðingum", sum valagn, har hon í smálutum greiðir frá hvussu neyðugt tað er, at ein tann størsti starvsbólkurin í landinum fær eina virðiliga løn.
Men enn býr onki aftanfyri. Tóm orð og tóm lyfti.
Kristina og Annika standa ikki við síni orð.
Ístaðin ynskja tær, at verkfallið heldur fram. Ynskja, at ruðuleiki valdar, og óvirðilig korini hjá borgarunum halda fram, har námsfrøðingar og hjálparfólk starvast.
Vónandi fara komandi dagarnir at vísa politiskan vilja, so okkara umleið 2000 limir í Føroya Pedagogfelag fáa ein virðiligan sáttmála, har lønin samsvarar ábyrgd og útbúgving.
Føroya Pedagogfelag


text:
Viðfestur er startlistin til SMS stevnuna í Gundadali í vikuskiftinum, sum Havnar Svimjifelag skipar fyri. Hetta er kombinerað ‘opin’ stevna fyri okkara vanligu kappsvimjarar, og ‘masters’ stevna fyri teir meira tilkomnu. Og hartil síðsti kjansur at kvalifisera seg til EM í Debrecen í mai.
Har er nokk so nógv áhugavert í startlistanum, Pál Joensen fer at svimja einar 13 kappingar, Jón Bjarnason tvær, Shaila millum Garðarnar verður eisini at síggja, og Elma Ósa, umframt ein rúgva at teimum í dag meira vanligu nøvnunum.


text:
Kirkjan er partur av skránni á Eplafestivali heima á Sandi. Presturin, Havstein Klein, sigur, at nú heystið er í hondum og slaktið er fyri, verður skipað fyri heysttakkargudstænastu. Hann sigur, at Sands bygd er landbúnaðarbygd burturav, nógv verður velt, epli, korn, røtur og annað grønmeti. Oktober er mánaðurin, tá ið slaktið er, og á Sandi er nógvur seyður, og menn eru spentir at vita, hvør ið eigur tann størsta veðrin og tyngsta lambið. Leygarkvøldið møta vit í kirkjuni, har børn fara at bera grøðina fram í kór, so vit síggja ein part av henni, sum vit fara at takka fyri, sigur prestur.
Uppgávur:
1 Greið frá, hvat hendir í kirkjuni, tá takkargudstænastan er. Hvar eru vit, hvat síggja vit og hvør tekur lut?
2 Fyrsti sálmur er ”Nú hvíta tindar”. Hví er tann sálmurin valdur til hetta høvið? Eru aðrir sálmar í Sálmabókini, ið eisini kundu verið valdir til hetta høvið?
3 Hvør er frágreiðingin hjá presti, at hava eina takkargudstænastu henda dag?
4 Ber saman við amerikansku og kanadisku siðvenjuna at hava Thanksgiving.
5 Er nakar sálmur, sum minnir okkum á týdningin at siga takk?
6 Tosið í flokkinum um júst hesa takkargudstænastu. Er tað rætt, at børn sleppa at bera epli og grønmeti inn í kirkjuna? Eru tit samd við presti?


text:
Myndatalvan Grót og steinar í Føroyum er gjørd í samstarvi við Jarðfeingi. Við lýsandi myndum vísir hon tey vanligastu grót- og steinsløgini í Føroyum. Høvuðsbólkarnir eru: Basalt, kvartssteinar, soðsteinar, kol og legugrýti.
Myndatalvan er 52 x 76 cm til støddar.
Bókin byrjar við einum almennum parti, har eldgos verða viðgjørd í alheimshøpi. Høvuðsdenturin er lagdur á før...
Grót & steinar er ein upplýsandi bók, ið við greiðum teksti og frálíkum myndum sigur frá stórfingna ríkidømi a...
Myndatalva, ið vísir myndir av kendum steinsløgum. Talvan er 52x76 cm til støddar, plastaðar og tí haldgóðar.


text:
Gana skuldi verið lutfalsliga ríkt land. Tilfeingið er nógv: gull, aluminiumsmálmur, olja. Har fruktar væl, fólkið er ungt og eitt hitt best skúlaða í Afrika. Men í mong ár hava politisku viðurskiftini verið ótrygg, lítið hevur fingist fyri útfluttu vørurnar, og fíggjarligt óskil og vanstýri hava steðgað búskaparligu menningini í Gana. Fleiri enn 50 fólkasløg eru í landinum, hvørt við sínum máli og sínum siðum. Fjølmentast er akanfólkið. Upp í akanfólkið hoyra asantear fyri sunnan, dagombanar fyri norðan og ewenar í Útsynningsgana.
Tá ið fyrstu evropearar komu til Gana í 15. øld, nevndu teir landið Gullstrondina, tí fólkið læt teimum gull í býti við vørur. Bestu gullsmiðirnir vórðu asantefólk, og bæði prestar og kongar asantefólksins gingu við tungum gullprýðum at vísa høgu tign sína. Eindarteknið, tjóðmerkið hjá asantefólkinum, var gullkrakkur, ið varð hildin at vera dottin niður av himli. Enn verður nógv gull høgt í gomlu námunum hjá asantefólkinum og flutt út.
Gana var fyrsta svarta landið í Afrika, sum sleit frá hjálandaveldi sínum í 1957. Fyrsti forsætisráðharrin var Kwame Nkrumah, ið hevði staðið á odda fyri uppreistrinum ímóti bretska hjálandaveldinum. Í fyrstuni var hann ógvuliga høgt í metum, men tá ið fór at ganga afturá búskaparliga, vendu fólk honum bakið, og í 1966 varð hann settur frá.
Í hvørjum einasta býi í Gana er lívligur marknaður, hagar fólk úr býnum og uttan um býin koma at handla. Her kanst tú keypa og selja alt møguligt, mat, dýr, byggitilfar - enntá handilstenn. Meginparturin av teimum, sum handla á marknaðinum, eru konufólk. Summi teirra vinna nógvan pening, men flestar teirra hava tað sum vinnu framíhjá.
Eitt av størstu byrgdu vøtnum í heiminum, Voltavatn, er oman fyri Akosombobyrgingina í Voltaá. Tá ið byrgingin varð løgd um ánna í 1960-árunum, vóru eini 85.000 fólk noydd at flyta av tí lendi, sum skuldi verða sett undir í vatni. Ravmagnið frá orkuverkunum verður nýtt í sethúsum og til verksmiðjur í býnum Tema. Ravmagn verður eisini selt londunum Togo og Benin.
Kakaotræið má vaksa í skugga, meðan tað er ungt og krevur nógv vatn, tá ið tað er fullvaksið. Tí veksur kakaotræið væl í skógunum í Suðurgana, har nógv avfall kemur niður. Her verða kakaotrøini sett niður ímillum banantrø, sum skugga væl fyri sólini. Sjey ár eftir tað, at kakaotræið er gróðursett, ber tað frukt. Kakao er stór vinna í Gana, og onkuntíð er kakao upp í 80% av útflutninginum í landinum um árið; men Gana er nú í harðari kapping við grannalandið Fílabeinsstrondina og lond úr Landsynningsasia um altjóða kakaomarknaðin.
Fyri øldum sínan vóru stór ríki, t.d. Ashantiríki og Maliríki, í tí øki, sum verður nevnt Vesturafrika. Søgur um nógv gull drógu evropearar higar, og í 1880-árunum var næstan alt Vesturafrika evropeiskt hjáland. Vesturafrika vann ikki sjálvræði aftur fyrr enn í 1960-árunum. Hóast nógv olja, gull, viður og annað náttúrutilfeingi er her, eru næstan øll 15 londini í Vesturafrika fátæk lond. Her búgva ógvuliga mong fólkasløg - bara í Nigeria eru fleiri enn 200 fólkasløg og ættarbólkar. Stóra fátækadømið og stríð ímillum fólkasløgini hava verið atvold til drúgvan politiskan ófrið í flestum londum í Vesturafrika.
Vesturafrika kann sigast at vera býtt sundur í ein norðara og ein sunnara part, tá ið talan erum veðurlag og landslag; sama kann verða sagt um tað átrúnaðarliga. Fyri norðan eru flestu fólk muslimar, fyri sunnan eru mong fólk kristin. Í øllum Vesturafrika eru eisini gamlir afrikanskir átrúnaðir, t.d. voodoo, sum er vanligur í Benin.
Fórt tú eina ferð norðaneftir og suður ígjøgnum hesi stóru lond, hevði tú sæð ógvuliga hugtakandi og fjølbroytt tropulandslag. Gróðurin hevur lagað seg eftir, hvussu nógv avfallið er. Suðuri við strondina regnar illa, men fyri norðan regnar lítið, og har er javnan ringur turkur. Sumstaðni er regntíð einar 4-6 mánaðir. Tað, ið eftir er av árinum, kemur ikki dropi av luftini.
Í hesum parti í Afrika eru tvey púra ólík sløg av búnaðarfólki - bøndur og flakkfólk. Bøndurnir hava bygt sær hús tætt við smáu jarðarteigar sínar, har teir dyrka grøði til seg og síni. Summir dyrka eitt sindur at selja, t.d. kakao ella oljutrø. Flakkfólkini, t.d. fulanifólkið, fara tvørtur um alt økið við fenaði sínum at fáa fenaðin á beiti. Flestu flakkfólkini búgva í turrlendinum fyri norðan, har illa ber til at dyrka jørðina.
Kornsløgini hirsa og rís verða dyrkað víða um í Vesturafrika. Hirsa er vanlig grøði í turra lendinum fyri norðan, men rís veksur best, har avfallið er nógv, soleiðis er eisini við rótplantum sum t.d. jamsrót og maniok. Ein hin best dámdi rætturin er jarðnøtastúvningur og jollofrís, ið er senegalskur serrættur av rísi, tomat, leyki og kryddi, sum verður etin aftur við steiktum kjøti.
Maniok og jamsrót verða kókað og etin t.d. aftur við fiski, høsnarungum ella geitakjøti.
Norðari partur í Vesturafrika er í heitasta Sahara. Her veksur næstan einki. Oyðimørkin breiðir seg ella minkar eftir, hvussu turt tað er í útryðjuni í oyðimørkini.
Karga og turra graslendið og runnalendið norðuri í útryðjuni í oyðmørkini verður nevnt Sahel - orðið merkir oyðimarkarstrond á arabiskum. Bara heilt fá trø vaksa í hesum lendi.
Longri suðuri regnar meir - her er savannan, ið eru víðar grasfløtur. Har vaksa akasiutrø, baobabtrø og onnur trø spjødd. Stórur partur í Vesturafrika er savanna.
Suðuri við strondina regnar illa; her veksur tropuskógur. Her eru mong dýr, og her vaksa nógvar plantur, men ikki í so stórum meingi sum í regnskógunum í Miðafrika.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Accra
Vídd: 238.540 km2
Fólkatal: 23.887.812
Alment mál: enskt
Átrúnaður:
afrikanskir átrúnaðir 38% islam 30% kristindómur 24% aðrir 8%
Stýrislag: fólkaræði, fleirflokkaskipan
Gjaldoyra: (nýggjur) cedi (GHS)
- nýggjur cedi kom í gildi í 2007 og svarar til 1000 av (gamla) cedi


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Bátastevnan 2013
02.05.2013
Bátastevna verður í Vestmanna vikuskiftið 24.- 25. mai.
Tað var í mai mánað 2002, at vestmenningar á fyrsta sinni skipaðu fyri Bátastevnu. Í ár verður stevnan hildin leygardagin hin 25. mai.
Skipað verður fyri nógvum ymiskum tiltøkum fyri børn, ung og vaksin á Bátastevnuni.
Fríggjadagin 24. mai verða hesi tiltøk:
Stórt barnatiltak við BUBU og Kulum Røtum. Eik Banki hevur BASSA tiltak á keiøkinum.
Langteinakappróður.
Í Stóra tjaldinum verður rimmar konsert við m.ø. Finni Koba, Evy Tausen og Martin Joensen.
Leygardagin 25. mai siglir allur bátaflotin av Fútakletti kl. 14.30 inn á Vestmanna. Borðreitt verður við suppu o.ø. góðum afturvið í tjaldinum.
Í Hvonn-tjaldinum fáast teir vælumtóktu bátastevnubúffarnar o.a. til matna.
Skipað verður fyri mini-tivoli og tiltøkum fyri børnum í ítróttarhøllini leygardagin frá kl. 16.00.
Leygarkvøldið verður tann stóri bátastevnudansurin í Stóra-tjaldinum á kei-økinum, har Kim Hansen band og Countrybólkurin úr Klaksvík spæla til dans.
Bílegg pláss til bát og húsvogn
Ætlar tú tær eitt gott fast pláss til bát og húsvogn á Bátastevnuni, so bílegg við at senda teldupost til batastevnan@vestmanna.fo ella ring til Siri á tlf. 599350 millum kl. 8 og 16 gerandisdagar. Tilmelding fer fram til og við týsdagin 21. mai.
Kostnaðurin fyri bæði pláss til húsvogn og bátapláss er kr 500,-. Eitt atgongumerki til øll tiltøkini á Bátastevnuni er við í prísinum.
Tilmeldingargjaldið skal flytast á konto nr. 6460-161.208.7 í seinasta lagi fríggjadagin 17. mai. Tá peningurin er goldin, er bíleggingin endaliga staðfest og atgongdarkort verður útflýggjað/sent við postinum.
Eftir 17. mai ber til hjá bæði bátum og húsvognum at koma á Bátastevnu. Tá verður avroknað á staðnum.
Atgongumerki
Bátastevnan í ár verður skipað øðrvísi enn undanfarnu árini. Økið rundan um keiina verður innihegnað, og neyðugt verður at keypa atgongumerki fyri at sleppa inn á økið. Atgongumerki gevur atgongd til øll tiltøkini, íroknað suppuna, sum eru á økinum báðar dagarnar meðan Bátastevnan er.
Les meira um atgongumerkjasøluna her.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Málsetningur/ Vangamynd
Vit vilja at okkara stovnur skal vera eitt gott stað at vera :)
ein tann besti stovnurin,har bæði børn og starvsfólk trívast og mennast
við einum góðum samstarvi við foreldur :)
-
Vit arbeiða fyri einum góðum felagsskapi, har børnini trívast og mennast í einum góðum kreativum umhvørvi
Okkara Vangamynd er ein góð móttøka :)
Vit leggja stóran dent á eina góða móttøku av børnum og foreldrum hvønn morgun og øllum, sum koma inn á stovnin og tað gera vit soleiðis at hvønn morgun er tað eitt starvsfólk sum barnið kennur, sum letur upp á hvørjari stovu :)
-
Tí vit meta at tað er týdningarmikið hjá bæði børnum og vaksnum at fáa eina góða byrjan uppá dagin. Tað at barnið kennir seg vælkomnan og sæddan styrkir sjálvskensluna og sjálvsvirðið hjá barninum
-
Vit vilja stimbra tað natúrligu kreativitetina hjá barninum við at lata barnið royna seg og egnað sær vitan
-
Starvsfólkini brúka sínar førleikar og læra av hvørjum øðrum og við hesum stimbra og menna børnini á besta hátt
-
Vit vilja menna børnini í einum kreativum umhvørvi
-
Vit arbeiða eisini av og á við verkætlanum
-
Vit leggja stóran dent á, at hava eitt gott dagligt samskifti við foreldur og eisini skipa vit fyri Foreldrakaffi, Foreldrafundum, Foreldraviðtalum, Garðdegi og felags Jólahaldi
-
Vit vilja saman við foreldrum draga felags línu barninum at frama, so at barnið/ børnini trívast og mennast á bestan hátt og tað gera vit eisini við at arbeiða út frá okkara námsætlanum
À hvørjum árið, miðskeiðis í juni, bjóða vit teimum nýggju foreldrunum og børnum, sum skulu byrja 01.august at vitja stovnin, fáa eina kunning og heilsa uppá starvsfólkini :)


text:
Yvirskipað krøv
FHS, HH, student ella HF. Lærutíðin verður stytt alt eftir hvat ein hevur av skúlagongd.
Hvussu ofta tekur LS næmingar í skrivstovulæru
Málið er at seta ein skrivstovunæming annað hvørt ár
Hvussu er útbúgvingin skipað ?
Skrivstovulærutíðin fevnir um arbeiði í fyrisitingini, og starvast skrivstovunæmingurin á hesum deildum: Fíggjardeildini, Starvsfólkadeildini, Lønardeildini og í Utttanlandstænastuni
Hvussu leingi tekur útbúgvingin?
Um ein hevur:
9. floks prógv 4 ár
FHS 3 ár
HH 2 ár
HF 2,5
Student: 2,5
Skúlagongd er í dagtímunum á Handilsskúlanum í Havn
Hvussu eru lønarviðurskifti í lærutíðini
Sambært sáttmála
Samband
Um tú vilt vita meira, set teg í samband við Starvsfólkadeildin, hr@ls.fo
Elin H Wang, Starvsfólkaleiðari, T-postur: eliha@ls.fo


text:
Líknandi greinar
Føroyingafelagið í Aarhus
Hmmm.. Hvat munnu tey gera í Føroyingafelagið í Aarhus? Jú, tær komandu vikurnar fara vit greiða frá øllum teimum bólkinum, sum mynda felagið 😉 Hesa ferð byrja vit við nevndin í felagnum. Nevndin er í ár ein trýmannanevnd, og hon hevur evstu ábyrgd fyri felagnum og fyri Áarstovu. Liminir velja nevndina á hvørjum ári í Les meira…
Alzheimer Gudstænasta í dag kl. 14.00 í Christianskirkjuni
Í dag fríggjadagin, 21. september, sum er altjóða Alsheimerdagur, er Alzheimer gudstænasta í Christianskirkjuni kl. 14.00 – . Jóannes Purkhús, prestur, prædikar. FRÍGGJADAGIN KL. 14.00 – ALZHEIMER GUDSTÆNASTA Í CHRISTIANSKIRKJUNI
Filmsklippið í KVF um Spinnaríið verður sett í stand
Kringvarp Føroya hevði hósdagin eina sending um gamla Spinnarínum, har Dávur Winther forkláraði um húsið. Spinnaríið bleiv bygt 1946 og var tað J.F.Kjølbro sum lat tað byggja. Teir seinastu sum høvdu vinnu í Spinnarínum var Klaksvíkar Timburhandil, hygg eftir filmsklippinum, klikk her: “Spinnaríið verður sett í stand”. SáH


text: Fyrst var tað ungarski úrmælingurin Daniel Gyurta, ið á evropameistarastevnuni í Istanbul setti heimset í 200 bringu við ótrúligu tíðini 2:00.67, har heimsmetið hjá avstralska Christian Sprenger frá í august mánaða var 2:01.98. Síðani betraði italska Federica Pellegrini við tíðini 1:51.17 um sítt heimsmet í 200 frí, har hon á evropameistarastevnuni í Rijeka í fjør svam 1:51.85. Og so hendi tað heilt ótrúliga, tá ið báðir russararnir Stanislav Donets og Arkady Vyatchanin vunnu gull og settu heimsmet í 100 rygg, við tíðini 48.97, har heimsmetið hjá Vyatchanin frá leygardegnum var 49.17. Les SwimInfo.com


text:
- Mótsetningarnir fullfíggja hvønn annan á ein frálíkan hátt og bjóða okkum nýggjar og forvitnisligar smakkupplivingar
Til eru óteljandi vínbøkur við neyvum ráðum og upplýsingum um, hvussu matur og vín verða sett saman. Í teimum verður vanliga støði tikið í samsvarandi pørum, t.e. aftur við sterkum mati skalt tú hava sterkt og trivaligt vín, men aftur við mildum smakki skalt tú hava okkurt fittligari vín. Viðhvørt kunnu mótsetningarnir fullfíggja hvønn annan á ein frálíkan hátt og bjóða okkum nýggjar og forvitnisligar smakkupplivingar.
Eitt klassiskt dømi um mótpartar, sum fullfíggja hvønn annan frálíka væl, er at hava søtt hvítvín aftur við søltum grønblámuosti. Umframt at grønblámuostur oftast smakkar sterkur, kann hann vera ógvuliga saltur. Tað ger tað trupult at fáa eitt turt reyðvín at sampakka við tey sterkaru sløgini av grønblámuosti, sum t.d. Stilton ella ein búnan Roquefort. Tá loysir tað seg at leita eftir einum víni við avlopssukri. Tey søtu hvítu vínsløgini úr Sauternes standa seg væl í kappingini við saltan og sterkan anga og gera, at eftirsmakkurin verður bæði langur og harmoniskur. Teir alrasterkastu grønblámuostarnir kunnu gerast ov nógv av tí góða eisini fyri ein Sauternes, og tá leita øll eygu eftir portvínsløgunum.
Siðurin hjá fransmonnum at bjóða ein fordrykk, sum er eitt glas av søtum hvítvíni ella Sauternes kann vera ørkymlandi. Eftir okkara fatan skal ein fordrykkur í høvuðsheitum vera turrur, frískligur og spakur. Líka ørkymlandi kann tað vera at fáa boðið eitt glas av Sauternes ella søtum víni úr Alsace aftur við einum bita av gásalivur ella dunnulivur. Livurin er feit og smakkar eitt vet beisk, sum saman við tí aðalreyða og søtanum í víninum ger upplivingina ógloymandi. Mótsetningarnir fullfíggja hvør annan, og heildin verður meira enn úrslitið av báðum pørtunum.
Kryddsterki eysturlendski køkurin hevur fingið sín sess í okkara norðurlendsku matarsiðvenju. Sterkt chili og karry seta viðhvørt órímilig krøv til vínið. Kryddini gera, at eisini eitt reyðvín við dámligum garvisýrum smakkar serstakliga beiskt og sterkt. Er vínið harumframt eikjað, kann upplivingin av hesum gerast enn sterkari. Aftur við heitum mati verður mælt til at hava eitt angaríkt, fruktkent óeikjað hvítvín við einum veti av avlopssukri. Tú kanst velja millum drúvur sum Gewürztraminer, Viognier, Muscat og Pinot Gris í hálvturrari ella enntá hálvsøtari útgávu. Sukrið temur tey sterku kryddini, og angarnir gera, at vínið kann kappast við tann kryddsterka matin. Til teir alraheitastu rættirnar skat tú ikki so mikið sum royna at borðreiða við víni, men beinan vegin mæla til at drekka øl ella vatn afturvið.
Sjampanja hóskar seg væl at bjóða aftur við einari máltíð. Afturímóti hvat vit vanliga halda, kann sjampanja eisini hóska sera aftur við osti. Ein búgvin parmesan-ostur er til dømis frálíkur at fullfíggja ein fordrykk av sjampanju við. Eingin feit hinna kemur í munnin, og heildin verður ein góður smakkur av nøtum. Royn fordómsfrítt at bjóða turra sjampanju aftur við frískum berjadessertum. Oman á eina langa máltíð er ein turr og fruktkend sjampanja frískandi og løtt í smakkinum.
Vit vilja verða við til at fyribyrgja misnýtslu
Takk fyri at tú sjálvboðin vísir samleikaprógv


text:
Tað er ikki við mýkindum, men við báli, dómi og fanansskapi, teir geva sína fyrstu útgávu út, Svartmálm, við stórbærum, sorgblíðum tónalandsløgum og eini glepsandi deyðsmessurødd, sum hvæsir og goysir svartasta dapurleika burtur úr sær.
Konseptið er so myrkt, at eg fyrst hugsi, at tað er stílsliga karikerað, tí so myrkt er tað ongastaðni. Eg fari skeiv, sjálvandi, tí myrkur hevur sama listarliga relevans sum ljós, og tað er sama slag av bølamyrkri, ið hómast í deyðamálningunum frá 30´unum hjá Mikines, í sorgtungu kompositiónunum hjá Hamferð, ekspressivu yrkingunum hjá Øssuri Johannesen og í nógvari aðrari myrkurs-pest-og-patos-dyrkandi list.
Útgávan er ognað Rasmusi Rasmussen, sum onkursvegna hoyrist aftur á útgávuni t.d. í fyrsta sanginum, Deytt ljós og í teimum mongu stórgrátandi gittarljóðunum á útgávuni, sum eisini heilsar Øssuri Johannesen bæði tekstliga og tónleikaliga. - Nei, tað er ikki við mýkindum og verkætlanin tykist ikki tilvildarlig heldur, her hómast ein greiður ansur fyri dygd á permuni á húsanum (Elinborg Lützen), á tekst- (Øssur Johannesen) og klædnavalinum (Barbara í Gongini), eins og talan er um ein bólk, ið tykist vera tónleikaliga á tryggari leið; sjálvt um dómadagsmálmur ikki er teirra vanliga heimabeiti, eru hetta royndir tónleikarar.
Hetta er øgiligt, her er myrkari enn innan fyri bæði eygna- og kistulok uttan hómingina av humor, kærleika ella øðrum tílíkum eksistentiellum glottum. Eg havi sitið í skýmingini í stovuni og lurtað við ekkafullum oyrum alt meðan hárini í nakkanum spakuliga reisast av óhugna og beint nú hyggur sonurin inn í hálvmyrkrið við líka stórum eygum sum eg havi oyru, hann spyr hvat hatta er fyri nakað, eg lurti eftir...
Fyrsta útgávan hjá bólkinum, sum eisini eitur Svartmálm, kemur út hjá Tutl í Februar 2018. Á útgávuni verða seks skeringar: “Deytt ljós”, “Vík frá mær”, Reiðmenn” og “Svartideyði”, ið er ein svita í trimum pørtum. Orðini til “Svartideyði” byggja á yrkingasavnið “Tá eg hoyri míni einsligu fótafet millum følnaðu heystbløðini” (2014) hjá yrkjaranum, listamanninum og tónleikaranum Øssuri Johannesen.
Plátan er framleidd av Svartmálm og Theodor Kapnas, upptikin av Theodor Kapnas í Studio Bloch og mastrað av George Nerantzis. Listin á plátuhúsanum er eftir Elinborg Lützen (1919-1995) og Uni Árting hevur sniðgivið og sett upp. Tá Svartmálm framførir live, eru teir ílatnir skikkjur, sum Barbara í Gongini hevur sniðgivið.


text:
Health, Safety, Environment and Quality
Magn vil við einum virknum politikki innan HSEQ (heilsu, trygd, umhvørvi og góðsku) vísa, hvørji krøv felagið setir sær sjálvum, og hvussu felagið vil tryggja, at øll HSEQ viðurskifti verða tikin í størsta álvara.
HSEQ politikkur:
- Áhaldandi at stremba eftir, at okkara virksemi ikki ger skaða á fólk, ognir ella umhvørvið.
- At vit altíð hava neyðuga vitan, førleika og tilfeingi til at liva upp til krøv og ynskir frá okkara kundum og myndugleikum.
- At vit áhaldandi miða eftir at minka um umhvørvisárinið av okkara virksemi, og í fyritøkuni stuðla undir ein hugburð um skynsemi í sambandi við vanda fyri dálking og nýtslu av tilfeingi
- At altíð hava hóskandi tilbúgving samsvarandi okkara virksemi.
- At vit seta somu krøv til samstarvsfelagar og arbeiðstakarar okkars, sum til okkum sjálvi.
Gyltar reglur:
Magn hevur ásett nakrar gyltar reglur. Hesar hava við okkara atburð at gera, og í øllum vit takast við. Gyltu reglurnar siga í stuttum, at vit á Magn:
- Halda allar lógir og fylgja Magn reglum og vegleiðingum.
- Leggja uppí, tá eitthvørt ikki er trygt, ella um ikki verður borið rætt at.
- Hava virðing fyri øllum okkara grannum.
Mál:
Vit á Magn seta okkum árliga nýggj og avbjóðandi mál innan HSEQ. Hesi skulu kunna mátast og vera kend av øllum okkara starvsfólkum.
HSEQ politikkurin hjá Magn verður settur í verk við at:
- Øll starvsfólk taka lut í og leggja seg eftir støðugt at betra um okkara tænastur.
- Øll starvsfólk kenna sína ábyrgd og arbeiða samsvarandi.
- Magn tryggjar, at øll starvsfólk fáa neyðuga upplæring og kunning, fyri støðugt at mennast og gerast betur.
- At vit hava mannagongdir, ið stuðla undir okkara HSEQ politikk.
- At tað í okkara dagliga virksemi er lætt at fráboða viðurskifti innan HSEQ, ið ikki eru í lagi.


text:
Okkara yngru dementu mugu loftast
6. november 2016
Sum kommuna eiga vit at taka okkum av yngri demens-raktu borgarum okkara, inntil semja fæst um málið
Markamótsskjalið bert eitt eiti
Herfyri hevði landsstýriskvinnan við almannamálum um hendi, Eyðgunn Samuelsen úr Javnaðarflokkinum, grein í onkrum blað, har hon fanst at kommununum, sum ikki høvdu gjørt sær minsta ómakin at taka sær av teimum, sum rakt eru av demens, hóast tað á nýggjárinum eru tvey ár liðin, síðani eldraøkið varð lagt út til kommunurnar at umsita.
Nú er tað einaferð so, at tað ikki bara eru fólk, sum eru 67 ár og eldri, ið verða rakt av demens, men eisini yngri fólk, ja, heilt niður móti teim 30 árunum.
Hvat við teimum? Tey hoyra ikki til kategoriina ”eldraøkið”. Eftir tí, sum alment er komið fram um dagarnar, hoyra yngru demens-raktu borgarar okkara smbrt. Markamótsskjalinum framvegis undir Almannaverkið og harvið til økið, ið landsstýriskvinnan við almannamálum varðar av.
Markamótsskjalið er kanska bert eitt eiti.
Ramur sannleiki
Tað tykist, sum hetta við yngri demens-sjúkum borgarum er nakað nýtt. Tað er tað als ikki. Tað hava altíð verið nøkur yngri okkara millum, sum eru rakt av herviligu sjúkuni, sum eingin heilivágur finst ímóti. Heilivágur er tøkur, sum kann seinka demens. Men eingin verður frískur. Hetta er tíanverri tann rami sannleikin.
Sera týdningarmikið er, at demens-rakt, yngri enn 67 ár, sum tað almenna higartil hevur bólkað saman við gomlum fólkum, ikki hoyra heima innan eldraøkið.
Tey eiga at hava tilboð um at koma á eitt dagtilhald við øðrum í sama aldursbólki sum tey sjálvi nakrar tímar um vikuna, so tey kunnu fáa eitt lívsríkandi innihald í gerandisdegnum, og eina persónliga stimbran, tey, í hvørjum einstøkum føri, hava brúk fyri.
Hetta, meðan teirra avvarðandi eru til arbeiðis ella hava eina fríløtu frá tí tungu ábyrgd, sum tað er at hava ein yngri demens-raktan í familjuni.
Rokningin send víðari
Hetta kostar ikki alla verðina. Tórshavnar býráð eigur 140 mió. krónur á bók, siga tey.
Um tað endiliga skal verða, so hava nógv avvarðandi einki ímóti at lata nakrar krónur til endamálið, bara tey fáa vissu fyri, at teirra demens-rakti fær eitt lívsjáttandi uppihald har nakrar tímar um dagin, í staðin fyri, at tey við hús verða parkerað í ein stól frammanfyri sjónvarpstólinum í tímavís hvønn tann eviga einasta dag.
Hvussu lítið sitandi landsstýrið metir hetta økið vera, vísir áhugi teirra at seta einans kr. 250.000,- av á fíggjarlógini.
Hetta er ikki nakað, Tórshavnar býráð kann gera nakað við, eftir sum økið ikki hoyrir til kommununar, vil onkur pástanda.
Jú, hetta kunnu vit sum komandi býráðspolitikarar gera nakað við, nevniliga við at lofta teimum yngru dementu við tilboð um hóskandi dagtilhald, meðan kommunur og Almannaverk tulkar, klandrast og kjakast í eina evigheit um økið, sum landið framvegis eigur og altíð hevur átt uttan at gera nakað við júst henda partin.
Hetta eru okkara borgarar
Sum kommuna eiga vit, meðan Kommunufelagið og Almannaverkið klandrast, at taka okkum av og senda evt. rokningina víðari til landið, sum hevur lyndi at smoyggja sær undan slíkum útreiðslum.
Beate L. Samuelsen
valevni Sambandsfloksins til býráðsvalið í Tórshavnar kommunu
RN
Aftur


text:
Kom við Krabbameinsfelagnum gongutúr leygardagin 14. apríl
Skeið í húð og andlitsrøkt fyri kvinnur við krabbameini
Stomiambulatoriið bjóðar til kunnandi tiltak
Øll kenna onkran
Samtalubólkur fyri teg ið hevur mist makan
Framløga um granskingarverkætlan innan barnakrabba
Eitt petti av sólskini í munnin - Grannakaffi
Kom til hugnaløtu hjá Lip- og lymfødembólkinum
Vika 4 er lívmóðurhálskrabba vika
Grannakaffi ger mun, tekna teg sum vert í ár
Gleðilig jól og eydnuberandi nýggjár
Formansskifti í foreldrabólkinum hjá Krabbameinsfelagnum


text:
Útselt til fyrstu sýning av leikinum Guitaristarnir
Tað er longu útselt til fyrstu sýningina av sjónleikinum Guitaristarnir, sum Klaksvíkar Sjónleikarafelag sýnir fram í Spaniastovu tann 27. januar.
Leikstjóri: Ria Tórgarð. Leikarar: Sára Skarðenni, Eva Maria Bláhamar, Høgni Olsen og Jógvan á Høvdanum (y). Pallsmíð: Archibald Black. Tónleikaráðgevi: Magni W. Husgaard. Ljósfólk: Rói Leiti Poulsen og Kristian Danbjørg Heinesen. Búnar: Rólant Biskopstøð. Fyriskiparir: Rudolf Joensen og Aðalbjørg J. Linklett.Týtt leikin: Bergur Rasmussen.
Leikskráin í viku 4 :
27. jan. kl. 20:00: Frumframførsla (útselt)
28. jan. kl. 20:00
29. jan. kl. 21:00
30. jan. kl 18:00 og 21:00
31. jan. kl. 18:00


text:
Nú vóru tær aftur her.. ja hvørjar? PAPPÍRSBLÓMURNAR!! Man skuldi næstan trúð, at eg hevði fingið nokk av teimum, aftaná at hava gjørt eina trilliard til brúdleypið, men nei.. Eg haldi enn at tær eru líka vakrar, og tær kunnu... Continue reading →
Áhh eg minnist væl hesa frá eg var lítil. Hetta var bara tað lekkrasta man kundi fáa, og veist tú hvat ? Tað er tað næstan enn. Hetta er møguliga ikki nakað, ið er so smart at eta gerandisdagar, tí... Continue reading →
Tað veit den. Nakað sum eg havi glett meg at koma heim til, er at vitja Gómagott. Í síðstu viku hevði eg endiliga tíð, til at steðga í teirra hugnaliga høli mitt í Havnini. Wauuuw Wauuuw! Eg fekk snøkt sagt... Continue reading →
So kom ein troyggja afturat av stokkunum. Tað gongur jú við rúkandi fer, tá plaggið er til eina lítla gellu. Hesuferð fyrireikaði eg meg eitt sindur meira enn seinast, tí nú skuldi eitt mynstur í. Hetta fitta hjarta mynstrið, er... Continue reading →
Nýggja tilboðsblaðið hjá Á er komið út í húsini í dag og har goymir seg ein leskilig uppskrift til tykkum lesarar. Hetta er ein av mínum yndis cookies uppskriftum, og hon kann faktiskt tillagast til alt møguligt. Tískil valdi eg... Continue reading →
Tað kennist alt ov langt ímillum at eg stákist í køkinum. Eg má siga sum er, at hesin búkurin onkuntíð fær meg at kenna meg sum eina elli gamla ommu, sum helst bara vil liggja og gera minst møguligt. Náhh,... Continue reading →
Ja, endaúrslitið bleiv ikki so galið, men hetta er kanska tí eg ikki altíð planleggi ov væl áðrenn eg byrji, tí ofta endar tað ikki júst sum ætlað. Eg hevði funnið mær eitt mynstur, sum fór sikk sakk í rekkjum... Continue reading →
Valentines day er her og damurnar vóna at makin alvorliga fer at taka seg saman í ár. Men altso, ert tú nakrantíð tikin positivt á bóli á valentines day? Av tí at tað frammanundan er so nógv trýst á hasum degnum,... Continue reading →
Eg minnist so væl, tá mamma plagdi at gera hesar føstulávints bollarnar. Onki roks og fjas. Bara einkult og lekkurt. Tilfar til uml.25 bollar 500 g mjøl 200 margarin 75 ger 50 g sukur 1 tsk salt 2 egg 2... Continue reading →
Fyri stuttan vóru vit og vitjaður Snýðið, og fingu heilsa uppá fitta barnið, sum veksur í búkinum. Hetta var ein fantastisk uppliving, sum vit seint fara at gloyma. Snýðið hevur loyva mær at burturluta eina 3D/4D skanning til ein hepnan... Continue reading →


text:
Talgilda heilsuskipanin
Talgilda heilsuskipanin er verksett á teimum trimum sjúkrahúsunum og hjá øllum kommunulæknunum. Talgilda heilsuskipanin (THS) er felags journal og samskiftisskipan í føroyska heilsuverkinum, og um 1.000 heilsustarvsfólk brúka THS sum sítt dagliga arbeiðsamboð.
Skipanin skal vera við til at tryggja høga heilsufakliga góðsku, skynsama nýtslu av tilfeingi, og at gongdin hjá sjúklingunum í heilsuverkinum hongur saman.
THS savnar allar upplýsingar um sjúklingar í eini skipan, so at allar heilsuupplýsingar hjá tí einstaka føroyinginum verða tøkar uttan mun til, um ein fer til kommunulækna ella til serlækna, fer til kanningar í einum ambulatorium ella verður innlagdur á einum av teimum trimum sjúkrahúsum.
(Frágreiðingin er frá heimasíðuni hjá Heilsu- og innlendismálaráðnum, august 2018)


text:
Tá ið portugisiskir sjófarar fyrstu ferð komu til Taivan í 1590, nevndu teir oynna Ilha Formosa - "Oyggin Vakra", tí hon var so fruktagóð, og fjøllini vóru so vøkur. Taivan, sum í mong ár var partur í Kina, hevur verið avbyrgt frá kinverska meginlandinum síðan 1949, tá ið tjóðskaparstjórnin flýddi út í oynna, eftir at hon hevði tapt borgarakríggið ímóti kommunistunum. Stýrið í Taivan sigur seg enn verða lógliga stjórnarvaldið í øllum Kina, og Fólkalýðveldið Kina (Taivan verður eisini rópt Lýveldið Kina) sigur Taivan verða kinverskan landslut. Fá lond hava viðurkent Taivan sum sjálvstøðugt ríki. Kortini er búskapurin sterkur, og Taivan flytur út nógva ídnaðarvøru, ið verður seld víða um heimin.
Mestu tíðina av 120 ára longu søgu síni hava húsini í býnum ikki boðið sær nógv út fyri verðini. Men seinastu tjúgu árini er broyting komin í, og høvuðsstaðurin, Taipei, er vorðin nútímans hátøknibýur við mongum háhúsum, almennum bygningum og væl røktum býarlundum. Næstan 3 mió. fólk búgva í býnum, sum veksur skjótt. Ein avleiðing av hesum er ring dálking og stórir ferðslutrupulleikar. Mong koyra til arbeiðis á motorsúkklu, og tað ger, at roykurin, ið mestsum alt árið hongur sum eitt skýggj yvir býnum, alsamt tjúknar.
Frá at vera fátæk oyggj, landbúnaður var mestsum einasti vinnuvegur, hevur Taivan seinastu árini havt eina ta størstu ídnaðarmenningina í heiminum. Landið flytur út um allan heim elektrónikk og elektróniskar vørur, maskinur, klæði, skógvar, ítróttaútgerð, sjónvørp og klokkur. Stóru útflutningsinntøkurnar verða nýttar at keypa olju og aðra rávøru fyri, tí at lítið náttúrutilfeingi er í oynni.
Gomul kinversk opera er høgt í metum í Taivan. Evnið í operuni er einfalt, og ofta er tað góða sett upp ímóti tí ónda. Næstan einki verður sagt á leikpallinum. Tað eru rørslur sjónleikaranna, búnarnir og andlitssmyrslið, sum lýsa fólkini og søgugongdina.
Langt fyri, at kinverjar komu til Taivans, búðu mong fólkasløg har. Tey talaðu egið mál, men mangir siðir og gerandislív líktist. Kinverjar komu hagar í 17. øld, og sum tíðin leið, løgdu teir oynna undir seg og trokaðu burtur upprunafólkið, ið nú á døgum bara er 2% av fólkinum í Taivan. Fjølmentasta upprunafólkið nú er amifólkið, sum eru dugnaligir leirkerasmiðir og bøndur. Amifólkið býr í stórum bygdum, og heima eru tað konufólkini, ið ráða.
Størstu átrúðnairnir í Taivan eru buddisma, taoisma og konfusianisma. Hesir átrúnaðir líkjast nógv, og mong fólk trúgva á partar úr øllum trimum. Taoisman, ið tók seg upp í Kina um 300 f. Kr., er vegurin (tao) til einfalt lív og levnað leys av øllum jarðligum strevi. Endamálið hjá taoistum er at liva í samljóði við náttúruna, so at javnvág verður ímillum tann óvirkna kvinnupartin av likaminum (yin) og tann virkna mannpartin (yang).
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Taipai
Vídd: 35,750 km2
Fólkatal: 23.024.956
Alment mál:
kinverskt
Átrúnaður:
buddisma, konfusianisma og taoisma 93%, kristindómur 5% og aðrir 2%
Stýrirlag:
fólkaræði, fleirflokkaskipan
Gjaldoyra:
taivanskur dollari (TWD - NT$)
UN-data


text:
Kiran Jóanesarson
15.12.2014 - 05:18
Fyrrverandi føroyski rækjutrolarin Borgin, ið hevði heimstað í Fuglafirði, kallast nú Isbjørn og hevur fingið heimstað í Ísafirði í Íslandi.
Sambært heimasíðuni gomul-skip.dk varð Borgin seld úr Føroyum til Litava í 2004. skipið sigldi framvegis við navninum Borgin, meðan tað var skrásett í Litava. Borgin varð seinni seld til Íslands har tað fekk navnið Ísbjørn.
Reiðaríiið, ið eigur Ísbjørn er Birnir HF í Bolungarvík í Íslandi. Skipið hevur ikki bláa litin longur, ið tað hevði tá ið tað var skrásett í Fuglafirði, men er nú málað reytt.
Ísbjørn er bygt í 1984 í Noreg og hevur havt nøvnini:
• Borgin
• Borgin
• Hersir
• Gissur


text:
Hagstovan: Fólkavøksturin seinastu árini saman við vaksandi løntakaratali og lítlum arbeiðsloysi hevur elvt til spurningar um, hvussu stórur partur av fólkavøkstrinum er útlendsk arbeiðsmegi.
Hagstova Føroya hevur nú víðkað løntakarahagtølini við talvum um føðiland og ríkisborgaraskap. Útlendingar eru her lýstir sum persónar við øðrum enn donskum ríkisborgararskapi, sum hava skrásettan bústað í Føroyum.
Tølini vísa, at útlendingarnir telja ein lutfalsliga lítlan part av løntakaraskaranum. Í juli vóru uml. 4% av øllum løntakarum í Føroyum útlendskir løntakarar. Til samanberingar vóru útlendingarnir 1% av øllum løntakarunum í 1985. Myndin niðanfyri er ein úrskurður av myndini omanfyri, ið greiðari visir gongdina av útlendsku løntakarunum í Føroyum. Her sæst, at útlendsku løntakararnir eru farnir úr uml. 2,5% fyrst í 2014, tá fólkavøksturin tók dik á seg, upp í umleið 4% av løntakaratalinum nú.
Av útlendsku løntakarunum er størsti vøksturin hesi seinastu árini serliga ikki-norðurlendskir ES-ríkisborgarar. Í juli í 2014 vóru hesir ríkisborgarar 0,7% av samlaða løntakaratalinum, meðan teir í juli í ár vóru 1,5% (406 løntakarar). Í sama tíðarskeiði eru ríkisborgarar uttan fyri Evropa farnir úr 1,0% upp í 1,6% (430 løntakarar).
Um tú veitst okkurt, sum VP ikki veit - skriva so til vp@vp.fo


text:
16. desember 2010Nr. 118
Kunngerð um ozonoyðandi evni
Við heimild í §§ 7, 8, 34 a, 34 d og 72 í løgtingslóg nr. 134 frá 29. oktober 1988 um umhvørvisvernd, sum seinast broytt við løgtingslóg nr. 128 frá 22. desember 2008 og §§ 15, 29 og § 45 í løgtingslóg nr. 59 frá 17. mai 2005 um verju av havumhvørvinum, verður ásett:
§ 1. Endamálið við hesi kunngerð er at verja ozonlagið við at steðga nýtsluni og útlátið av ozonoyðandi evnum.
Virkisøki
§ 2. Kunngerðin er galdandi fyri øll ozonoyðandi evni.
Stk. 2. Kunngerðin er bæði galdandi fyri rein evni, blandingar, vørur og útbúnað, ið innihalda ozonoyðandi evni.
Stk. 3. Kunngerðin er galdandi fyri framleiðslu, innflutning, útflutning, marknaðarføring, nýtslu, goymslu, burturbeining, endurvinning, endurnýtslu, endurvirking og fyribeining av ozonoyðandi evnum.
Stk. 4. Kunngerðin er galdandi fyri persónar, virki og fyritøkur, tað verið seg á landi, umborð á skipum, skrásett í Føroyum, og havstøðum á føroyskum landgrunnsøki.
Stk. 5. Ásetingar í hesi kunngerð skúgva ikki til viks møguligar ásetingar í lóggávu annars um ozonoyðandi evni.
Allýsingar
§ 3. Heitini í hesi kunngerð verða nýtt á henda hátt:
1) Ozonoyðandi evni: Eru evni, ið bróta niður ozonlagið, og sum eru nevnd í fylgiskjali 1.
2) Blandingar: Blandingar, har innihaldið av ozonoyðandi evnum er hægri enn 1%.
3) CFC: Stytting fyri chlorfluorcarbonir, sum eru ozonoyðandi evni, sí bólk I í fylgiskjali 1.
4) Halón: Sløg av ozonoyðandi evnum, sbrt. fylgiskjali 1.
5) HCFC: Stytting fyri hydrochlorfluorcarbonir, sum eru ozonoyðandi evni, sí bólk VIII í fylgiskjali 1.
6) Nýtsla: At brúka ozonoyðandi evni til tænastu ella røkt, herundir áfylling av útbúnaði, vørum, ella til framleiðslu.
7) Neyðsynjarnýtsla: Nýtsla av ávísum ozonoyðandi evnum, ið eru alneyðug, hóast nýtslan annars ikki er loyvd.
8) Marknaðarføring: At lata ella bjóða ozonoyðandi evni, vøru ella útgerð við ozonoyðandi evni til triðjamann, annaðhvørt ókeypis ella fyri eina ávísa upphædd.
9) Endurvinning: Tá ozonoyðandi evni í sambandi við tænastu, røkt ella áðrenn fyribeining verða savnaði, eitt nú úr vørum og útbúnaði, og goymd.
10) Endurnýtsla: Tá endurvunnin ozonoyðandi evni, eftir eina grundreinsing, verða endurnýtt.
11) Endurvirking: Tá endurvunnin ozonoyðandi evni verða virkað til av nýggjum, so tey lúka ein standard, sum samsvarar við óbrúkt evni, við atliti at ætlaðu nýtsluni av evninum.
Forboð
§ 4. Ikki er loyvt at framleiða, innflyta, útflyta, marknaðarføra ella nýta ozonoyðandi evni ella vørur og útbúnað, ið innihalda ozonoyðandi evni, ella sum ikki kunnu virka uttan ozonoyðandi evni.
Stk. 2. Ikki er loyvt at hava ozonoyðandi evni á transit-goymslu.
Stk. 3. Ikki er loyvt at innflyta ozonoyðandi evni í einnýtisíløtum.
Stk. 4. Tá undantøk vera givin sbrt. § 5, er ikki loyvt at innflyta ozonoyðandi evni ella útflyta ozonoyðandi evni til lond, ið ikki hava samtykt Montreal protokollina frá 1987 um evni, ið bróta niður ozonlagið, við seinni broytingum.
Undantøk
§ 5. Forboðið í § 4, stk. 1 er ikki galdandi fyri fyritøkur og virki, tá talan er um:
1) Innflutning og útflutning av HCFC fram til 1. februar 2011.
2) Marknaðarføring og nýtslu av HCFC, sum er komin til Føroya innan gildiskomudagin fyri hesi kunngerð.
3) Innflutning, útflutning, marknaðarføring og nýtslu av endurvirkaðum HCFC fram til 31. desember 2014, tó einans til røkt og tænastu av verandi skipanum treytað av, at ílatið ella fløskan er merkt við upplýsingum um, at evnið er endurvirkað og við referensunummarinum hjá partínum, navni og bústaði hjá endurvirkingarverkinum.
4) Innflutning og útflutning av ozonoyðandi evnum og vørum við ozonoyðandi evnum, sum skulu endurvirkast, fyribeinast ella á annan hátt viðgerast.
5) Innflutning av halónum, tó einans í sambandi við neyðsynjarnýtslu.
6) Nýtslu av vørum og útbúnaði, sum eru fingin til vega lógliga, og áðrenn gildiskomudagin fyri hesi kunngerð, og sum ikki eru fevnd av forboðsásetingini í § 6.
Nýtsluforboð o.a.
§ 6. Køliútbúnaður, vørur og annar útbúnaður, sum inniheldur CFC, og sum verður brúktur til vinnulig endamál, skal vera tikin úr nýtslu innan 1. juni 2011.
Stk. 2. Eldsløkkiskipanir, eldsløkkjarar og aðrar vørur og útbúnaður, sum innihalda halón, undantikið vørur og útbúnaður til neyðsynjarnýtslu, skal vera tikin úr nýtslu innan 31. desember 2013.
Stk. 3. Køliútbúnaður, vørur og annar útbúnaður, sum inniheldur HCFC, og sum verður brúktur til vinnulig endamál, skal vera tikin úr nýtslu innan 31. desember 2016.
Stk. 4. Tá útbúnaður, sum ikki kann virka uttan ozonoyðandi evni, verður broyttur soleiðis, at kølimegin økist, ella tá nýggjur útbúnaður verður keyptur, skal, í tann mun tað er møguligt, vera skift yvir til útbúnað, ið ikki brúkar ozonoyðandi evni ella onnur umhvørvisskaðilig evni.
Loyvi og umsókn
§ 7. Innflutningur og útflutningur sbrt. § 5 kann ikki fara fram uttan loyvi frá Umhvørvisstovuni.
Stk. 2. Umsókn um loyvi sbrt. stk. 1 skulu sendast til Umhvørvisstovuna.
Stk. 3. Umsóknir skulu í minsta lagi innihalda hesar upplýsingar:
1) Navn, bústað og V-tal hjá umsøkjara,
2) vørulýsing, herundir KN kotu, sbrt. fylgiskjali 2,
3) nøgd av evni,
4) um evni er óbrúkt, endurvunnið, endurnýtt ella endurvirkað,
5) skjalprógv um, at innflutningur av halón bert verður brúktur til neyðsynjarnýtslu,
6) navn og bústað á endurvirkingarverkinum, tá endurvirkað HCFC verður innflutt,
7) annað, sum Umhvørvisstovan metir er viðkomandi fyri innflutningin ella útflutningin.
Stk. 4. Umhvørvisstovan kann í loyvinum áseta neyðugar treytir um slag, samanseting, reinleika og nøgd av ozonoyðandi evni og um nýtslu- og tíðaravmarkingar.
Stk. 5. Umhvørvisstovan kann til eina og hvørja tíð broyta ella taka loyvi aftur, um so er, at reglur ella ásettar treytir sambært hesi kunngerð ikki verða hildnar, ella um tað í umsókn um loyvi eru latnar rangar ella villleiðandi upplýsingar, ella um umstøðurnar eru munandi broyttar.
Stk. 6. Umhvørvisstovan kann í ítøkiligum førum sum eitt nú í sambandi við útflutning av ozonoyðandi evnum, herundir eisini sølu til skip, sum ikki eru skrásett í Føroyum, fráboða myndugleikum í viðkomandi landi.
Serlig undantøk
§ 8. Í serligum føri kann Umhvørvisstovan veita treytað undantak frá § 4.
Stk. 2. Í umsókn um undantak eftir stk. 1, skal verða útgreinað, hvør ætlanin er við nýtsluni, og hví ikki ber til at nýta onnur evni, ið eru minni skaðilig fyri umhvørvið. Haraftrat skal ein ætlan leggjast fram um fyribyrgjandi tiltøk, ið gera, at minni verður latið út av hesum evnum.
Burturbeining
§ 9. Vøra og útbúnaður, sum inniheldur ozonoyðandi evni, sum skal burturbeinast, skal latast til góðkendan móttakara.
Stk. 2. Ikki er loyvt at viðgera, endurvirka ella fyribeina ozonoyðandi evni, uttan loyvi frá Umhvørvisstovuni sbrt. kap. 5 í løgtingslóg um umhvørvisvernd.
Stk. 3. Virki, sum innflyta og selja ozonoyðandi evni, hava skyldu at taka ímóti evnunum aftur.
Endurvinning og endurnýtsla
§ 10. Í sambandi við tænastuveiting, røkt ella áðrenn niðurtøku og burturbeining av vørum og útbúnaði, sum innihalda ozonoyðandi evni, skulu hesi evni endurvinnast við atliti at verða burturbeind, fyribeind, endurnýtt ella endurvirkað. Hetta er eitt nú galdandi fyri sløkkiskipanir, handsløkkitól, hitapumpur, køliskipanir og køliskáp.
Førleikar og útbúnaður
§ 11. Virki ella fyritøka, ið veitir tænastu ella røkir útbúnað við ozonoyðandi evnum, skal hava:
a) Løggilding, góðkenning, loyvisbræv e.l. frá Sjóvinnustýrinum, Arbeiðseftirlitinum ella øðrum avvarðandi myndugleika.
b) Hóskandi tól og útbúnað, egnaður til at arbeiða við ozonoyðandi evnum, herundir at endurvinna og goyma hesi evni.
Útlát
§ 12. Ikki er loyvt at lata ozonoyðandi evni út í umhvørvið, eitt nú í sambandi við viðlíkahald og røkt, tá skipanir verða tiknar úr, ella undir brunavenjingum og lekakanningum.
Stk. 2. Elvur leki til útlát av ozonoyðandi evnum, skal hann tettast skjótast til ber.
Stk. 3. Ein og hvør, sum hevur ozonoyðandi evni, tól ella útbúnað, ið inniheldur hesi evni, um hendi, skal seta í verk øll trygdartiltøk, sum eru praktisk gjørlig, og sum kunnu fyribyrgja ella minka um útlát av ozonoyðandi evnum.
Stk. 4. Útlát av ozonoyðandi evnum skulu fráboðast Umhvørvisstovuni í seinasta lagi eina viku eftir hendingina. Umhvørvisstovan kann tá biðja um nærri frágreiðing.
Skráseting og innaneftirlit
§ 13. Tann, ið eigur HCFC-køliskipanir við kølifylling yvir 3 kg, skal á hvørjum ári kanna tær fyri lekar. Um kølifyllingin er yvir 30 kg, skal kanning gerast í minsta lagi hvørt hálvár. Um kølifyllingin er yvir 300 kg skal kannast í minsta lagi hvønn ársfjórðing.
Stk. 2. Tann, ið eigur HCFC køliskipanir, skal meta um árliga leka frá skipanini. Er lekin meiri enn 25% av fyllingini, skal Umhvørvisstovan hava frágreiðing um, hvussu lekin er íkomin, og hvørji tiltøk verða sett í verk fyri at bøta um viðurskiftini.
Stk. 3. Innflytarar og útflytarar skulu skráseta innflutning, útflutning, goymslu og sølu av vørum og útbúnaði, ið kunngerðin fevnir um. Upplýsingar fyri tað farna árið skulu, eftir umbøn, latast Umhvørvisstovuni áðrenn 1. mars árið eftir.
Stk. 4. Tann, ið eigur HCFC-køliskipanir við kølifylling yvir 3 kg, skal í loggbók skráseta allar áfyllingar og endurvinningar, og tilskila slag og nøgd av evni. Navnið á tí virki og persóni, sum gjørdi arbeiði, skal tilskilast.
Eftirlit
§ 14. Umhvørvisstovan hevur eftirlit við, at kunngerðin verður hildin.
Stk. 2. Innflytarar, útflytarar, sølufyritøkur, farmasendarar, havnamyndugleikar ella tey, ið brúka ella hava ozonoyðandi evni á goymslu, skulu lata allar upplýsingar, sum eru neyðugar fyri, at Umhvørvisstovan kann hava eftirlit við tí virksemi, sum er fevnt av hesi kunngerð.
Stk. 3. Umhvørvisstovan kann, í tann mun tað er neyðugt í sambandi við eftirlitið, áleggja innflytara ella seljara at lata inn stakroyndir og aðrar upplýsingar, eitt nú tøkniligar og fíggjarligar.
§ 15. Umhvørvisstovan hevur heimild at fáa allar neyðugar upplýsingar frá TAKS til viðgerð av málum eftir hesari kunngerð.
Stk. 2. Ozonoyðandi evni ella vøra við slíkum evnum kunnu ikki tollavgreiðast, uttan at loyvi sbrt. § 7 er útvegað frá Umhvørvisstovuni.
Kærumál
§ 16. Avgerðir hjá Umhvørvisstovuni eftir hesi kunngerð kunnu innan 4 vikur kærast til Innlendismálaráðið.
Stk. 2. Ein kæra setir steðg fyri einum boði ella forboði, til avgerð frá kærumyndugleikanum fyriliggur ella kærumyndugleikin avgerð annað.
Gjald
§ 17. Við støði í veruligu umsitingar- og eftirlitsútreiðslunum, kann Umhvørvisstovan áseta gjald fyri eftirlit og viðgerð eftir hesari kunngerð, eitt nú fyri viðgerð av umsóknum o.ø.
Revsing
§ 18. Tann, ið brýtur ásetingarnar í § 4, § 5, stk. 2, § 6, § 7, stk. 1 og §§ 9-13 í hesi kunngerð, ella ikki aktar boð givin við heimild í kunngerðini, verður revsaður við bót.
Stk. 2. Revsingin kann hækka til fongsul í upp til 1 ár undir umstøðum, samsvarandi teimum, nevndar í § 44, stk. 3 í løgtingslóg um verju av havumhvørvinum, ella í § 72, stk. 3 í løgtingslóg um umhvørvisvernd.
Stk. 3. Feløg og aðrir løgfrøðiligir persónar koma undir revsiábyrgd eftir reglunum í kapittul 5 í revsilógini.
Stk. 4. Málini verða viðgjørd sum løgreglumál. Rættartiltøkini í kapittul 72 í rættargangslógini um at leggja hald á og í kapittul 73 um rannsókn, eru tó galdandi í sama mun sum í málum, sum verða viðgjørd av statsadvokatinum.
Gildiskoma
§ 19. Henda kunngerð kemur í gildi dagin eftir, at hon er kunngjørd.
Innlendismálaráðið, 16. desember 2010
Annika Olsen (sign.)
landsstýriskvinna
/ Rúni Joensen (sign.)
Fylgiskjal 1
Ozonoyðandi evni, sum eru fevnd av kunngerðini:
Fylgiskjal 2
Bólkar, toll- og vørunummur ([3]) og vørulýsing fyri evnini, sum eru nevnd í fylgiskjali 1
1. Ozonoyðandi megi er tann megi, ið ozonoyðandi evni hava at bróta niður ozonlagið, í mun til megina, ið triklorfluormetan (CFC-11) hevur.


text:
Næsta mikukvøld, 14. mars 2018 kl. 19.00 verður sera áhugaverdur fyrilestur um astma hildin í fundarhølunum í ÍSF-húsinum. Tað er ÍSF, sum skipar fyri hesum fyrilestrinum. Tey tey hava fingið danska professaran Vibeke Backer til Føroya at greiða frá.
Kompetentari fólki ber illa til at fáa hendur á. Vibeke Backer hevur granskað innan øll sløg av astma. Eisini strembanaríkomnari astmu, sum m.a. langteinarennarar ofta fáa.
Mangir rennarar kenna støðuna. Men nær er tað ov nógv? Nær er tað ikki í lagi?
Astma-heilivágur verður m.a. brúktur av skírennarum og langteinarennarum. Ofta er ilt at taka dagar ímillum, nær talan er um heilsulinna og nær talan er um doping. Vibeke Backer, sum er yvirlækni í lungnaheilivági á Bispebjerg, er serkøn innan dopingøkið. Hon hevur verið nevndarlimur hjá Anti-Doping Danmark, hon hevur verið í Wada við júst astmaviðgerð sum sergrein og harumframt hevur hon sitið í CAS-dómstólinum.
Hetta er eitt upplagt høvi hjá bæði venjarum, leiðarum, íðkarum og foreldrum at fáa ríka vitan um eitt sera vanligt fyribrigdi innan okkara ítrótt.


text:
Orð: Kajfinn Hammer
Lag: Violer til mor
Viðmerking: Yrktur í 1987.
1. Stóra navnið Jesus, er nakað navn sum tað?
Nei, og aftur nei, ei finnist eitt!
Eingin vísa kann á eitt annað tílíkt navn,
sum so stóra frelsu til heimin hevur veitt!
Tað ber vilstum frelsu, Tað ber tyngdum frið,
ævigt lív Tað gevur teim sum venda við;
tann, sum á Tað kallar frá hjartans djúpu grund,
hann skal skjótur sanna Tess kraft í somu stund.
Niðurlag: Jesus, Jesus, Jesus, heimsins Frelsar’navn,
møddum sálum ert Tú hin sanna hvíldarhavn;
balsam fyri pínu í sorg og neyð og sút,
eina Jesu Navnið frá synd kann fría út!
2. Sál, sum sorgleys gongur og tekur lívið lætt,
líkasæl, men veitst tó hvat er rætt!
Hugsar aldri um at ein dagur koma skal,
tá tú ævigt siga skal víst hesi verð farvæl.
Hvar ið enn tú leitar, hvar ið enn tú fer,
aldri henda leitan teg til málið ber;
eitt er í at velja, ja, einans, einans eitt:
Trúgv á Navnið Jesus, sum frelsu hevur veitt.


text:
Stovnandi fundur fyri TB-Fjepparar
TB | 12/06/12
TB er væl koyrandi í ár og hava vit millum annað fingið ein nýggjan vakran vøll, og ikki at gloyma, so eru vit í Effodeildini og hava staðið okkum sera væl higartil.
Grundað hesum, so verður nú skipað fyri einum fundi sum hevur til endamáls at stovnað eitt TB fjepparafelag.
Á Facebook er eitt tiltak gjørt og tiltakið verður á Seglloftinum hósdagin 20. juni kl. 20:00.
Á Facebook stendur fylgjandi um tiltakið:
Ónskvøldið 20. juni kl. 20:00 verður stovnandi fundur á Seglloftinum, fyri tey, ið hava áhuga í at verða við í einum fjepparafelagi fyri TB. TB leikararnir hava givið okkum so ómetaliga nógv ígjøgnum árini – ikki minst higartil í ár – og vit eru nøkur, ið fegin vilja geva nakað aftur! Vit meta at tað er alt ov friðarligt kring vøllin og tað kunnu vit saman broyta!
Spælararnir skulu bæði kenna á sær at teir eru á heimavølli, men teir skulu eisini vita hvør er við teimum til útidyst. Við Stórá skulu mótstøðuliðini ikki einans stúra fyri mótstøðuni Á vøllinum, men teir skulu sanniliga eisini hoyra okkum áskoðarar – vit skulu vera við til at bera liðið fram eftir vøllinum í við- sum í mótgongd! Tað líkist ongum, at Føroya elsta fótbóltsfelag onki organiserað fjepparafelag hevur, tað skal broytast nú!
Vit hittast ónskvøldið kl. 20:00 á Seglloftinum, í snotuligu hølunum hjá TFT, ið altíð hava hoyrt til ídnastu TB-fjepparar. Til ber at keypa kaffi og okkurt leskiligt afturvið. Á skránni er fyribils val av nevnd, umrøðan av navni, viðtøkur fyri felagið og eisini ein umrøða av hvat virksemi felagið skal standa fyri. Verið øll, stór sum smá, ung sum gomul, hjartaliga vælkomin á Seglloftið – besta lið felagsins er við at skriva eitt nýtt kapittul í søgu TB’s… latið okkum verða við til tað!
Fyrireikararnir.
NB!! Ónskvøldið er frídagur í EM-kappingini, so ongin umbering er fyri ikki at møta upp!


text:
Olaf Johannessen
Olaf Heine Johannessen (føddur 8. juli 1961 í Tórshavn) er ein føroyskur sjónleikari, sum er útbúgvin á Odense Teater Sjónleikaraskúla í 1986. Hann spælir sjónleikir í Danmark og Týsklandi og í donskum sjónvarpi og filmum.
Tá hann var liðugur við útbúgvingina, bleiv hann settur í starv á Aarhus Teater, har hann eitt nú spældi høvuðsleiklutin í leikinum Lykke-Peer (1988) og í Hamlet (1992). I 1994 varð hann settur í starv á Det Kongelige Teater í Keypmannahavn, har hann var í føstum starvi í 10 ár. Síðan tá hevur hann starvast sum freelance sjónleikari. Í sjónvarpssamanhangi er hann eitt nú kendur fyri sín leiklut sum forsætisráðharrin Kristian Kamper í Brotsgerðin III (Forbrydelsen III). Í 2013 vann hann eina Robert-heiðursløn fyri sín hjáleiklut í Brotsgerðin, hann vann í bólkinum Ársins mannligi hjáleiklutur - sjónvarpsrøð (Årets Mandlige Birolle - tv-serie).[1][2] Í 2014 vann hann virðislønina Teaterpokalen fyri at spæla leiklutin sum Eichmann í sjónleikinum Samtale før døden eftir Adam Price. Í 2015 fekk hann donsku virðislønina Ársins Reumert fyri besta mannliga høvuðsleiklut í sjónleikunum Samtale før døden og Mefisto á Betty Nansen Teatret, umframt Heksejagt, ið varð framførdur á Det Kongelige Teater.
Olaf Johannessen er sonur leikstjóran Eyðun Johannessen og bróðir sjónleikarinnuna Anniku Johannessen.
Innihaldsyvirlit
Leiklutir í sjónleikum framførdir á palli í sjónleikarhúsi[rætta | rætta wikitekst]
Ikki fullfíggjað yvirlit
Filmsleiklutir[rætta | rætta wikitekst]
Heiður[rætta | rætta wikitekst]
- 2004 Olaf Poulsens Mindelegat
- 2009 Poul Reumerts Mindelegat
- 2010 Lauritzen-heiðurslønin
- 2013 Robert heiðursløn fyri besta hjáleiklutin hjá monnum í sjónvarpsrøð
- 2013 Tilnevndur týska sjónleikaraheiðurslønina Der Faust fyri sín leiklut sum Peer Gynt á Düsseldorf Schauspielhaus[4][5]
- 2013 Tilnevndur danska Teaterpokalen fyri sín leiklut sum Arnolphe í Fruentimmerskolen á Grønnegårdsteatret
- 2013 Útnevndur Riddari av Dannebrog
- 2014 Móttók Teaterpokalen fyri at spæla A.Eichmann í Samtale før døden eftir Adam Price
- 2014: Fekk Ole Haslunds listalegat
- 2014: Kosin Årets skuespiller av Berlingske.[6]
- 2015: Fekk Ársins Reumert fyri besta mannliga høvuðsleiklut í Samtale før døden og Mefisto, Betty Nansen Teatret, umframt Heksejagt, Det Kongelige Teater[7]
- 2016: Fekk Ársins Reumert fyri mannliga høvuðsleiklut í Puntila, Det Kongelige Teater.[8]
- 2018: Reumert virðisløn fyri "ekstraordinære præstationer og særlige talenter inden for dansk scenekunst".[9]
Keldur[rætta | rætta wikitekst]
- ↑ Aktuelt.fo Stór virðisløn til føroyskan sjónleikara
- ↑ Planet.fo Olaf Johannessen í uppskoti til heiðursløn
- ↑ Biograph.de
- ↑ Planet.fo, Olaf Johannesen tilnevndur stóran týskan teaturprís
- ↑ antenneduesseldorf.de
- ↑ b.dk
- ↑ "Her er vinderne af Årets Reumert 2015". DR. 2015-06-21. http://www.dr.dk/nyheder/kultur/cphstage/her-er-vinderne-af-aarets-reumert-2015.
- ↑ aaretsreumert.dk - De blev hædret ved Årets Reumert 2016
- ↑ http://www.in.fo/news-detail/olaf-johannessen-fingid-reumert-heidursloen/


text:
Snorri Brend
20.10.2014 - 18:08
Tíðindi > Uttanlands - Norðurlond
Síðani fríggjadagin hevur svenska sjóverjan leitað við øllum hentleikum eftir einum fremmandum kavbáti.
Eisini í morgun eru teir farnir at leita við allari hugsandi útgerð, til tess at fáa greiðu á hesum málinum sum hevur fingið altjóða miðlar at venda eygum sínum móti Svøríki.
Hinvegin er greitt, at tað ikki er heilt ókeypis at leita eftir einum kavbáti við so stórari megi.
Svenska blaðið Expressen skrivar soleiðis í morgun, at tað kostar 10 milliónir svenskar krónur – 8,2 milliónir føroyskar krónur – at leita eftir kavbátinum UM DAGIN.
Omanfyri 200 fólk frá svenska herinum og eitt stórt tal av skipum luttaka í morgun í leitingini.
Sambært upplýsingum, sum Expressen liggur inn við, er her talan um eina dýra leiting:
Ein meting sigur 8,2 milliónir krónur um dagin, meðan ein onnur meting sigur, at tað kostar kanska 80 milliónir at leita eftir tí, sum verður hildið at vera ein russiskur kavbátur.
Svenska sjónvarpið sendi beinleiðis frá leitingini - trýst HER (onnur leinkja)


text:
Vælkomin til ein stuttligan – litríkan og larmandi Barnakarneval, við stevnudámi, í Sundalagnum.
Fríggjadagin 10.
juni 2016 kl. 15.00
Flaggskrýdda skrúðgongan, við skótunum á odda, fer frá
Margáum til Kráir kl. 15.00.
Við í skrúðgonguni verða børn, vaksin, kappróðrarfólk og
ítróttarfólk annars.
Á økinum við Kráir verður nógv ymiskt sum børn og vaksin
kunna uppliva og hugna sær við.
m.a. Villiniborg, andlitsmáling, tatoveringar, perluveiða og
træðraverkstað.
Eisini vera Eb/Streymaleikarar við og møguleiki fyri at
sparka bólt saman við teimum.
Ein lítil djóragarður verður við smáum djórum.
Á pallinum:
kl. 15.30 Børn bjóða vælkomin
Aftaná fara børn at
framføra við sangi og tónleiki.
kl. 17.00:
Kom við til Spæliland.
Atgongumerkir á 50 kr. fáast við Kráir og við Margáir.
Við í atgongumerkinum er kaffi/te, vaffla við róma, ein
lítil ísur, fronsk hotdog og Team Rynkeby sunkist.
Barnakarnevalurin stuðlar Team Rynkeby.
Skótarnir eru eisini í stevnuhýri. Teir verða á økinum við
ymiskum tiltøkum og selja m.a.Candyfloss.
Øll eru hjartaliga
vælkomin at vera við til fagnað og at fagna børnunum.


text:
Málsetningurin er rokkin
TB | 06/05/13
3. deild: Undrið 0-3 TB “uttan dyst”
3.deildarliðið hjá TB er komið í finalubólkin. Hetta var aðalmálið áðrenn kappingarbyrjan, og alt sum verður spælt um nú, verður roknað sum eitt lítið bonus. Okur fara í øllum førum, inn fyri at vinna hvønn dyst, og vónandi røkkur tað til heiðursmerki.
Okur hava havt ein trupuleika við málskjótingini í ár. Serliga nú okkara luttøka í finalubólkin var tryggjað, hevði verið nærliggjandi, við onkrum spennandi rokeringum í álopinum, tí at álopsessini hjá okkum mugu finna formin aftur. Men ein afturvendandi vansi í 3.deild, er væntandi uppmøting hjá feløgum norðanfjørðs. TB hava vunnið tveir teir seinastu dystirnir á skriviborðinum. Seinast var nú leygardagin, tí Undrið fann ikki nakran dómara til dystin í Havnini. Hetta er sera harmuligt, tí dystarvenjingin hjá okkum er ikki í topp, og nærliggjandi er at brúka slíkar dystir, fyri at fáa menn í form, og eisini at brúka onkrar leikarar, sum ikki spæla fast inni.
Í næstum fara okur at fyrireika okkum til finalubólkin, sum okur gleða okkum almikið til.
ME


text:
Orð: Jan E. Olsen
Lag: Odd A. Sørensen
Týtt úr norskum: Árni Joensen
Ogur sveima runt um gólvi tú og jé
og nýggjir dansiskógvar príða mje
vit sveima runt sum vóru ogur
nú bara 15 ár
um jé eri blivon gamal
so orki jé tó enn
eg haldi fast um miðuna
tú er so lett á tá
við quick step, rock jé singið við
til walz og cha cha cha
já dugi allan tekstin
so spæl hann enn eina ferð
um jé eri blivon gamal
so orki jé tó enn
í stegginum tey fáa okkurt gott
men jé skal út at hava okkurt vátt
ogur dansa til í morgin
tá ið sólin kaðar fram
um jé eri blivon gamal
so orki jé tó enn
eg haldi fast um miðuna
tú er so lett á tá
við quick step, rock jé singið við
til walz og cha cha cha
já dugi allan tekstin
so spæl hann enn eina ferð
um jé eri blivon gamal
so orki jé tó enn


text:
Lesandi
Mylnuhúsið er ein samskipaður dagstovnur frá 1999, normerðaur til 138 børn í aldrinum 0–9 ár. Vit hava vøggustovu, barnagarð, útibarnagarðar og frítíðarheim. Vit húsast í 4 húsum.
Børnini kunnu spæla allastaðni, bæði úti og inni, og vit hava tætt samstarv millum allar stovurnar/húsini.
Fyriskipanarliga leggja vit stóran dent á, at Mylnuhúsið gevur børnunum møguleikar at fáa vinir, at tað er tíð til spæl, og at tað eru vaksin til staðar
Harafturat leggja vit stóran dent á, at møguleiki er fyri ransakan, gransking, uppliving, sansiávirkan, kropsligari menning, og at barnið skal kunna mennast mest møguligt, bæði í mun til bólkin og seg sjálvt.
Námsfrøðiliga taka vit støði í tí italiensku námsfrøðini »Tann integreraða bakgrundin«. Tað merkir, at vit alla tíðina hava kenslu av, hvør tørvur er á júst í okkara bólki, og at vit læta hesa vitan vera ávirkandi fyri virksemi okkara.
Tað gera vit við at lurta eftir børnum okkara, eygleiða, savna fatan og prógva, hvat vit gera í gerandisddegnum við uppsløgum, frásøgnum og myndum.
Umframt hetta arbeiða vit við »kuffertinum«, ið sigur frá tí tíð, barnið hevur verið her hjá okkum.
Starvslærupláss – hví?
Vit hava valt at vera starvslærupláss, tí vit vilja fegin vera við til at útbúgva komandi starvsfelagar.
Harumframt ríkar tað um á starvsplássi okkara, at tað koma lesandi uttanífrá, sum undrandi hyggja at námsfrøiliga starvshátti okkara við gagnmetandi og fakligum eygum.
Tey lesandi skulu í byrjanini av starvslærutíðini kunna seg um, hvussu námsfrøðin og gerandisdagurin er í Mylnuhúsinum. Vit gera púra greitt, at tann lesandi fær tíð og stað til at útinna tað, ið er endamálið við starvslæruni, bæði persónliga og fakliga.
Hesið evnið verður arbeitt við og kjakast um í vegleiðingartímunum, ið eru einaferð um vikuna ella tá tørvur er á.
Vit vilja geva tí lesandi týðandi upplýsingar um stovnin í mun til:
- politikkur kommunurnar
- okkara samstarvspartnarar
- leiðsluskipan
- starvsfelaga og foreldrasamstarv
Harafturat vilja vit lurta eftir støðutakanina hjá tí lesandi í mun til mansfrøðilig mál viðvíkjandi Mylnuhúsinum.
Vit gera tó greitt, at krøvini til tann lesandi eru ymisk, í mun til, hvar tey eru í lestrartíðini.
Vit vænta av tí lesandi
– lesur okkara heimasíðu, sum greiður frá gerandisdegnum, okkara endamálið og okkara ráðlegging, og ynskir at fylgja hesi stevnu.
– At tann lesandi fer við opnum sinni í samstarv við hini starvsfólkini í jøvnum føti. Hetta er galdandi allan gerandisdagin í tí námsfrøðiliga og praktiska arbeiðinum.
– Tekur lut í tiltøkum og fundum
– Arbeiðir sjálvstøðugt og skapandi.
– Kann hugsa um egnar og aðrar gerðir.
– Fær samband við hvørt einstakt barn og fær kunnleika til allan barnahópin.
– Hevur samband við foreldrini.
– Hevur hug at kjakast um faklig evni.
– Hevur hug at lesa týðandi fakliga lesna.


text:
12 Angry Men gongur fyri seg inni í einum nevningarúmi. Dómarin hevur biðið teir tólv nevningarnar taka støðu til, um ein 18 ára gamal drongur av sponskum uppruna, hevur dripið pápa sín við knívi.
Morðvápnið, sum er ein springknívur, er funnið. Ein kvinna sigur seg hava sæð drongin stinga knívin í pápan, og ein eldri maður hevur hoyrt drongin rópa eftir pápanum “eg drepi teg”, fyri síðani at rýma av staðnum. Drongurin hevur ikki havt nakran lættan uppvøkstur. Hann er uppvaksin í einum fátækum heimi, við harðskapi frá pápa sínum.
Teir tólv nevningarnar fara út úr rættarsalinum og inn í nevningarúmið at taka eina avgerð. Teir skulu ikki koma út aftur, fyrr enn teir allir eru samdir um at drongurin antin er sekur ella ósekur. Verða teir ikki samdir, má sakin ganga umaftur. Teir fara hugaligir til verka og filmurin flytir seg ongantíð út aftur úr heita nevningarúminum í New York.
Hyggjarin fær ikki at vita hvussu teir tólv mennirnir eita, meðan teir eru í nevningarúminum. Ì staðin fyri verða teir nevndir nevningur nummar 1 til 12 og tað er eisini her filmurin hevur sína styrki. Tað kann jú gera tað sama hvat teir eita, tí tað eru teirra persónligheitir, ið dentur verður lagdur á. Vit fáa allar persónligheitirnar ein sálafrøðingur kann seta navn á, og kenna okkum nokk øll aftur í fleiri av teimum.
Eg haldi at filmurin er so gott spældur, upptikin og stjórnaður at tað eru sikkurt fleiri við mær, sum halda at hetta ikki kann gerast nógv betri.
Um tú heldur at gamlir svart/hvítir filmar ikki eru líka spennandi sum filmar í dag, mást tú hyggja eftir 12 Angry Men, ið er eitt fantastiskt upplivilsi frá einari farnari tíð.
Skrivað av Jón Finnbogason Danielsen


text:
12/15/17
Jólagreat 15. des.
Psykedeliski alternativi rokkbólkurin The Flaming Lips úr Oklahoma í USA hevur verið virkin síðani 80'ini, og hevur útgivið eina heila røð av plátum, EP'um og síðuverkætlanum.
Jólini eru eisini afturvendandi partur av teirra sermerkta alheimi. M.a. hava teir gjørt sín egna heimagjørda low-budget sci-fi jólafilm (!) við heitinum Christmas on Mars (2008). Í 2011 kom instrumentala jólaplátan Atlas Eets Christmas, ið upprunaliga var útgivin undir pseudonyminum "Imagene Peise" í 2007. Imagene Peise er ein fiktivur tannáringa jass pianistur, ið skal eitast at spæla jólaklassikarnar á plátuni, men allarhelst er tað multi-instrumentalisturin í bólkinum Steven Drozd, ið stendur fyri flestu instrumentalu avrikunum.
Longu í 1995 var sangurin 'Christmas At The Zoo' at finna á plátuni Clouds Taste Metallic. Lagið, ið eg havi valt til dagsins Jólagreat er tó av EP'ini Ego Tripping At The Gates of Hell (2003), og tað eitur 'A Change At Christmas (Say It Isn't So'). Eitt slag av idealistiskum naivistiskum protestjólasangi (um nakað eitur so?), har sangarin og oddamaðurin Wayne Coyne ímyndar sær brádligu íkomuna av heimsfriði um jóltíðir. Coyne dugir sum fáur at sleppa avstað við tílíkum, og eg meini so við, hví ikki? Lagið er eisini pent og fitt.
Subscribe to: Post Comments (Atom)


text:
Hesi størv sum námsfrøðingur eru leys at seta frá 1. august 2018 at rokna:
Eitt fast starv við setanarbroti á 0,65 er leyst at seta frá 1.august 2018. Eitt tíðaravmarkað starv við setanarbroti á 0,65 skúlaárið 2018-19. Eitt tíðaravmarkað starv við setanarbroti á 0,4 skúlaárið 2018-19.
Stuðlarnir verða knýttir at næmingum við serligum tørvi í grunddeildini, miðdeildini og hádeildini.
Skúlanum tørvar stuðlar, ið eru arbeiðshugaðir, nærlagdir, taka ábyrgd, samstarvshugaðir og síggja møguleikar.
Tey, ið sett verða í stuðulsstørvini, skulu hava námsfrøðiliga útbúgving ella royndir, sum stuðul. Um eingir námsfrøðingar søkja, verða størvini skipað sum hjálparfólkastørv. Starvsøkið er Sernám og stovnar undir tí. Tann, ið settur verður, eigur at tola broytingar í starvinum í setanartíðarskeiðnum. Arbeiðstíðin er frá kl. 08:00 til næmingarnir fáa fríð eftir døgurða.
Lønar- og setanartreytir:
Námsfrøðinga- ella hjálparfólkastørvini eru føst størv ella sáttmálasett starv sambært sáttmála millum Føroya Pedagogfelag og Fíggjarmálaráðið og eru lønt sambært sáttmála millum Fíggjarmálaráðið og Føroya Pedagogfelag. Námsfrøðingar verða løntir í lønarflokki 11-20 (frá 11-21 frá 1.oktober 2018). Hjálparfólk verða lønt í lønarflokki 3-8.
Umsóknir:
Umsóknir, við avriti av prógvum, CV og møguligum viðmælum, skulu sendast sum PDF-fíla til skalask@olivant.fo í seinasta lagi mikudagin 20. juni kl. 12.00.
Umsóknir kunnu eisini sendast við posti til:
Skála skúli
Skálavegur 194
480 Skála
Nærri fæst at vita um størvini hjá Don Ey. Joensen á tlf. 237052.


text:
Fyrstu kappingar vórðu svomnar í gjárkvøldið, og vóru úrslitini heldur skiftandi. Tvey flott bólkamet vórðu sett, men nógv av teimum bestu svumu rættiliga langt frá bestu tíðum, allarhelst tí at tey ‘bara skulu vinna’, og í staðin longu fokusera fult og heilt uppá Oyggjaleikir.
Tað sær út til at Høgni Miné-Rasmussen hevur sorlað metið hjá Kristoffur Hentze í 200 blandað, sum var 2:19.85, við at svimja teinin á 2:16.63. Malan V. Bærendsen hevur tikið metið frá Báru Joensen í 50 bringu, við at svimja teinin á 36.03 har Bára svam 36.16. Og Pál Joensen hevur sambært úrslitalistanum sundursorlað heimsmetið í 200 blandað, við at svimja teinin á 1:15.81 😉
Annars vóru tað 13 út av teimum 16 kappingunum í gjárkvøldið har allir luttakarar kundu hava vunnið heiðursmerki, um ikki onkur av teimum varð kolldømdur. Í tveimum vóru tað meira enn ein riðil, og í seinastu vóru tær 4 sum kappaðust um 3 heiðursmerki. So tað var kanska ikki løgið at svimjararnir ikki løgdu alt ov nógv fyri, um tey allíkavæl ikki ætlaðu sær at seta met.